Woord-Skatte Gemyn op Tsumeb: DIE KERKBODE : NO SAFE SPACE?
Hector Jooste 28 Januarie 2015 15:26
Johannes, dankie weereens vir die duidelike en suiwere perspektief. Weet asseblief dat ek as broeder in Christus jou in my gebede aan die HERE opdra, dat Hy jou sal beskerm teen die aanslae wat jy kan verwag wanneer jy hier besig is om die werk van die duiwel bloot te lê. Die duiwel sal jou beslis nie ongestoord laat voortgaan met hierdie werk waarmee jy hier op jou blog besig is nie. God is egter magtiger. Hy is inderdaad almagtig. Hy sal jou beskerm en dra soos Hy dit in die verlede op baie plekke en geleenthede gedoen het met stryders wat gestaan het vir die waarheid van die evangelie.
As gemeente-leraar weet ek ook nie meer na hierdie stuk in die Kerkbode, hoe ek die Kerkbode as goeie leesstof by my lidmate kan aanbeveel nie. My gewete laat dit doodgewoon net nie meer toe nie.
Johannes de Koning 28 Januarie 2015 16:16
Baie dankie Hector, veral vir jou gebede!
Anoniem 30 Januarie 2015 11:37
Eintlik het ek nie woorde om kommentaar te lewer nie, ek is meer verstom om hierdie uitsprake te hoor. Ek wil nie iets sê wat my in die moeilikheid kan laat beland nie, maar ek dink die verval binne die kerk (en dan bedoel ek nou nie 'n spesifieke denominasie nie) is so groot dat ons maar net verstom kan staan en toekyk. Al wat ons sekerlik kan doen is wat jy hier doen en dit is om dit ten sterkste af te keur en dan te bid.
In die artikel word gepraat van "Die wonder van anders wees" Nou ek weet nie wat se wonder dit is nie. En dan "Die Liggaam van Christus buite die boks" nou is daar twee liggame?? Die een Liggaam wat die volle waarheid verkondig binne die boks en die ander liggaam wat die halwe waarheid verkondig buite die boks (verstaan nie).
Die ergste is nog dat die huwelik geseën word in die naam van Christus. Dit voel vir my godslasterlik.
Johannes dankie dat jy nie stilbly nie.
Johannes de Koning 30 Januarie 2015 13:35
Dankie Boeta vir jou sinvolle kommentaar, inderdaad staan mens verstom...
Andries Gous 30 Januarie 2015 12:22
Ds. Johannes, Ek stem saam met jou opinie oor die Kerkbode se artikel, en ek se dit nie omdat ek homofobies is, of homosekuele mense verag nie, maar die feit bly staan dat ons nie verkeerde lewenswyses kan inkleur om mooi te lyk nie. Net soos ons nie diefstal of bedrog, of saambly of buite egtelikke verhoudings, of alkolisme kan mooi inkleur om dit meer sosiaal aanvaarbaar te maak nie. Ek of enige Christen behoort nie die mens te verag vir sy lewensstyl nie maar so ook moet ons dit nie goedpraat of sosiaal aanvaarbaar laat voorkom nie. In my opinie was die Kerkbode in hierdie geval buite orde, en ons as Christene kan dit nie so aanvaar nie.
Johannes de Koning 30 Januarie 2015 13:37
Dankie Andries dat jy uitwys dat dit hier hoegenaamd nie oor homofobie gaan nie, maar blote gehoorsaamheid aan die Woord. Waar gaan ons eindig as ons sonde begin goedpraat?